रायपुर। अंबेडकर अस्पताल की कैथलैब यूनिट में पेसमेकर की पहली कार्डियो थोरेसिक सर्जरी कर बुजुर्ग की जान बचा ली गई। कार्डियोलाजिस्ट डॉ. स्मित श्रीवास्तव व उनकी टीम ने यह कार्य किया।
दो साल पहले भिलाई के 74 साल के एक बुजुर्ग को पेसमेकर लगाया गया था। पेसमेकर लगाने के बाद संक्रमण हो गया था, जिससे बुजुर्ग की हालत बिगड़ती गई। फिर उसके परिजनों ने दूसरे निजी अस्पताल ले जाकर पेसमेकर को ठीक करवाया गया। लेकिन पहले प्रत्यारोपित स्थल पर पेसमेकर लगाने के कारण संक्रमण ठीक होने के बजाय और बढ़ गया। यह पेसमेकर छाती की दीवार को क्षतिग्रस्त कर दिया और स्वतंत्र रूप से लटक रहा था। इससे परेशान परिजन मरीज को लेकर अंबेडकर अस्पताल पहुंचे। संक्रमण को ठीक करने के लिए डॉ. स्मित ने प्लास्टिक सर्जन डॉ. दक्षेस शाह की मदद ली। उन्होंने घाव को ठीक किया। उन्होंने संक्रमित पेसमेकर को बाहर करने व घाव को भरने की योजना बनाई। तब गर्दन की नस के माध्यम से एक अस्थायी पेसमेकर प्रत्यारोपित किया गया। सीने के बांयी ओर एक नया पेसमेकर प्रत्यारोपित किया गया। अस्थायी पेसमेकर की ओर जांच करने पर संक्रमित पेसमेकर का तार के कारण गर्दन की नस अवरुद्ध हो गई थी। अब डॉक्टरों के पास एकमात्र विकल्प था दिल की सर्जरी करना। इसके बाद कार्डियो थोरेसिक सर्जन डॉ. निशांत सिंह चंदेल ने सर्जरी कर एपि कार्डियल लीड डाला। इसमें न्यूरो सर्जन डॉ. राजीव साहू, एनीस्थिसिया विभाग के एचओडी डॉ. केके सहारे की मदद से सीने में छोटा सा छेद कर धड़कते दिल पर पेसमेकर लीड डाल दिया गया।
hin_Deva hin_Deva